《彭城怀古 其一》
清代·廖文锦

芒砀云寒白日沈，犹闻父老说淮阴。一生误相君之背，九死难明臣此心。

烹狗早知千古恨，钓鱼悔不五湖深。囊沙背水浑间事，赢虱功成漂母金。

作者简介：（?—1834）清福建永定人，寄籍江苏嘉定。廖冀亨曾孙。嘉庆十六年进士。历任编修、国史馆提调。道光间充文渊阁校理。出为河南南阳知府，护理南汝光道，数决疑狱。调补卫辉府知府，倡捐修试院，整理崇本书院，疏浚延津任光屯沟渠等，多著善政。